wickkiey/tamil-wikipedia-chunked huggingface dataset:
# பண்டைய இந்தியாவின் குறிப்புகள்

## பண்டைய இந்தியாவின் பொதுவான வரலாறு

### பண்டைய இந்தியா

#### இரும்புக் கால இந்தியா

- கருப்பு மற்றும் சிவப்பு மட்பாண்டப் பண்பாடு (கிமு 1200 – கிமு 1000)
- சாம்பல் வண்ண ஓவியம் தீட்டப்பட்ட மட்பாண்டப் பண்பாடு (கிமு 1200 – கிமு 600)
- ஜனபதங்கள் (கிமு 1200– கிமு 600)
- சகர்கள் (கிமு 900 - கிமு 100)
- கருப்பு மட்பாண்டப் பண்பாடு (கிமு 700 – கிமு 200)
- மகாஜனபாதம் (கிமு 600– கிமு 300)
- மகத நாடு (கிமு 600– கிமு 184)
- பாண்டியர் (கிமு 600 - கிபி 1345)
- சேரர் (கி மு 400 – கிபி 1102 )
- சோழர் (கி மு 500 – கிபி 1279)
- ஹரியங்கா வம்சம் (கிமு 550 - 413)
- ரோர் வம்சம் (கிமு 450 – கிபி 489 )
- சிசுநாக வம்சம் (கி மு 413 – கிமு 345)
- நந்தர் (கிமு 424 – கிமு 321)
- மௌரியப் பேரரசு (கிமு 321– கிமு 184)
- சமதாத இராச்சியம் (கிமு 375 - ?)
- கங்காரிதாய் இராச்சியம் (கிமு 300 - ?)
- பல்லவர் (கிமு 250 – கிபி 800)
- மகாமேகவாகன வம்சம் (கிமு 250 – கிபி 400)
# பண்டைய இந்தியாவின் குறிப்புகள்

## பண்டைய இந்தியாவின் பொதுவான வரலாறு

### பண்டைய இந்தியா

#### பாரம்பரியக் காலம்

- சாதவாகனர் (கிமு 230 – கிபி 220)
- குலிந்த பேரரசு (கிமு 200 – கி பி 300)
- இந்தோ சிதியன் பேரரசு (கிமு 200 – கிபி 400)
- சுங்கர் (கிமு 185– கிமு 73)
- இந்தோ கிரேக்க நாடு (கி. மு 180 – கிமு 10)
- கண்வப் பேரரசு (கிமு 75– கிமு 30)
- இந்தோ-பார்த்தியன் பேரரசு (கிமு 12 - கி பி 130)
- வடக்கு சத்திரபதிகள் கிமு 60 முதல் கிபி 2-ஆம் நூற்றாண்டு)
- மேற்கு சத்ரபதிகள் (கிபி 35 – 405)
- குசான் பேரரசு (கிபி 60 – 240)
- பார்சிவா வம்சம் (கிபி 170 – 350)
- பத்மாவதி நாகர்கள் (கிபி 210 – 340)
- இந்தோ சசானியர்கள் (கிபி 230 – 636)
- வாகாடகப் பேரரசு (கிபி 250– 500)
- களப்பிரர் (கிபி 250 – 600)
- குப்தப் பேரரசு (கிபி 280 – 550)
- கதம்பர் வம்சம் (கி. பி 345 – 525)
- மேலைக் கங்கர் (கி பி 350–1000)
- காமரூப பேரரசு (கி பி 350–1100)
- வர்மன் அரசமரபு கி பி 350-650
- லிச்சாவி மரபு கி பி 400 - 750
- ஹெப்தலைட்டுகள் கிபி 408 – 670
- விஷ்ணுகுந்தினப் பேரரசு (கிபி 420 – 624)
- மைத்திரகப் பேரரசு (கிபி 475 – 767)
- ஹூணப் பேரரசு (கிபி 475 – 576)
- இராய் வம்சம் (கிபி 489 – 632)
- காபூல் சாகி (கிபி 500 – 1026)
- சாளுக்கியர் (கிபி 543 – 753)
- மௌகரி வம்சம் (க பி 550–700)
- கௌடப் பேரரசு (கிபி 590 - 626)
- ஹர்சப் பேரரசு (கிபி 606 – 647)
- கீழைச் சாளுக்கியர் (கிபி 624 – 1075)
- கார்கோடப் பேரரசு (கி பி 625 - 885)
- கூர்ஜர-பிரதிகாரப் பேரரசு (கிபி 650 – 1036)
- மிலேச்சப் பேரரசு (கிபி 650 - 900)
- பாலப் பேரரசு (கிபி 750 – 1174)
- இராஷ்டிரகூடர் (கிபி 753 – 982)
- பரமாரப் பேரரசு (கிபி 800 – 1327)
- உத்பால அரச மரபு (கிபி 855 – 1003)
- தேவகிரி யாதவப் பேரரசு (கிபி 850 – 1334)
- காமரூப பால அரசமரபு (கிபி 900 - 1100)
# பண்டைய இந்தியாவின் குறிப்புகள்

## பண்டைய இந்தியப் பண்பாடு

### பண்டைய இந்தியக் கலைகள்

- பண்டைய இந்தியாவில் இசை
- கருநாடக இசை
- இந்துஸ்தானி இசை
# பண்டைய இந்தியாவின் குறிப்புகள்

## பண்டைய இந்தியப் பண்பாடு

### பண்டைய இந்திய மொழிகள்

- முதனிலைத் திராவிட மொழி
- **எழுத்து முறைகள்**
- பிராமி
- தமிழ் பிராமி
- பல்லவ எழுத்துமுறை
- குப்த எழுத்துமுறை
- அபுகிடா
- தேவநாகரி
# பண்டைய இந்தியாவின் குறிப்புகள்

## பண்டைய இந்தியப் பண்பாடு

### பண்டைய இந்தியச் சமயங்கள்

- சனாதன தர்மம்
- இந்து சமயம்
- இந்து சமய வரலாறு
- சமணம்
- ஆசீவகம்
- பௌத்தம்
# பண்டைய இந்தியாவின் குறிப்புகள்

## பண்டைய இந்தியப் பண்பாடு

### பண்டைய இந்திய இலக்கியங்கள்

- சங்க இலக்கியம்
- வேதங்கள்
- உபநிடதங்கள்
- பிரம்ம சூத்திரம்
- பகவத் கீதை
- இதிகாசங்கள்
- புராணங்கள்
- திரிபிடகம்
# பண்டைய இந்தியாவின் குறிப்புகள்

## பண்டைய இந்தியாவில் அறிவியல் மற்றும் தொழில்நுட்பம்

- பண்டைய இந்தியாவில் அறிவியல் மற்றும் தொழில்நுட்பம்
- இந்தியக் கணித வரலாறு
- இந்திய வானவியல்
- கண்டுபிடிப்புகள்
- இந்தியப் போர்க் கலைகள்
- மல்யுத்தம்
- களரிப்பயிற்று
- பண்டைய மருத்துவ முறைகள்
- சித்த மருத்துவம்
- ஆயுர்வேதம்
- கட்டிடக் கலை
- திராவிடக் கட்டிடக்கலை
- இந்துக் கோயில் கட்டிடக்கலை
- தூபிகள்
# பண்டைய இந்தியாவின் குறிப்புகள்

## பண்டைய இந்தியா தொடர்பான அமைப்புகள்

### பண்டைய இந்தியாவின் தொல்பொருள் அருங்காட்சியகங்கள்

- இந்தியாவில்
- இந்திய அருங்காட்சியகம், கொல்கத்தா
- தேசிய அருங்காட்சியகம், புது டில்லி
- இந்தியத் தொல்லியல் துறையின் அருங்காட்சியகங்கள்
- ஐக்கிய இராச்சியம்
- பிரித்தானிய அருங்காட்சியகம்
# பண்டைய இந்தியாவின் குறிப்புகள்

## இதனையும் காண்க

- பரத கண்டம்
- இந்திய வரலாறு
- இந்திய வரலாற்றுக் காலக்கோடு
# நவ்னீத் கௌதம்

**நவ்னீத் கௌதம்** (*Navneet Gautam*) ஆண்கள் கபடி விளையாட்டில் இந்தியாவின் சார்பாக விளையாடக்கூடியவர் ஆவார். 2010 ஆம் ஆண்டு சீனாவின் குவாங்சௌ நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் நவ்னீத் கௌதமும் ஓர் உறுப்பினராக இருந்தார்
# யாசுமெர்

**யாசுமெர்** (*Jasmer*) ஆண்கள் கபடி விளையாட்டில் இந்தியாவின் சார்பாக விளையாடக்கூடியவர் ஆவார். இவர் 1983 ஆம் ஆண்டு மே மாதம் 7 ஆம் நாள் பிறந்தார். 2010 ஆம் ஆண்டு சீனாவின் குவாங்சௌ நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் நவ்னீத் யாசுமெரும் ஓர் உறுப்பினராக இருந்தார்
# மோகன் உக்ரபாண்டியன்

**மோகன் உக்ரபாண்டியன்** (*Mohan Ukkrapandian*) இந்திய தேசிய ஆண்கள் கைப்பந்தாட்ட அணியில் விளையாடிய ஒரு வீரராவார். இவர் 1989 ஆம் ஆண்டு மே மாதம் 15 ஆம் நாள் தமிழ் நாட்டில் பிறந்தார். இவர் 16 என்று எண்ணிடப்பட்ட மேலாடையை அணிந்திருப்பார். தமிழ்நாடு கைப்பந்தாட்ட அணியிலும் இவர் ஓர் உறுப்பினர் ஆவார். தேசிய அளவில் அங்கீகரிக்கப்பட்ட கைப்பந்தாட்ட விளையாட்டு வீர்ர் என்பதால் இந்தியன் ஓவர்சீசு வங்கி மோகன் உக்ரபாண்டியனுக்கு வங்கியில் ஒரு பணியை கொடுத்து சிறப்பித்தது .
# பிரிதிலதா வதேதர்

**பிரிதிலதா வதேதர்** (*Pritilata Waddedar*) (5 May 1911 – 23 செப்டம்பர் 1932) இந்திய சுதந்திர விடுதலை இயக்கத்தில் செல்வாக்கு பெற்ற ஒரு வங்கதேச புரட்சிகர தேசியவாதி ஆவார். சிட்டகொங் , டாக்கா ஆகிய இடங்களில் ஆரம்பக் கல்வியை முடித்தபின், கொல்கத்தா பெதுன் கல்லூரியில் மெய்யியல் பிரிவில் பட்டம் பெற்றார்.  
சிறுது காலத்திற்கு பள்ளி ஆசிரியராக பணிபுரிந்த பிறகு, பதினைந்து புரட்சியாளர்கள் குழுவை வழி நடத்தி வந்த சூரியா சென் தலைமையில் ஒரு புரட்சிகர குழுவில் இணந்தார். "நாய்களுக்கும் இந்தியர்களுக்கும் அனுமதியில்லை" என்று ஒரு குறியீட்டு பலகை இருந்த புரட்சியாளர்கள் விடுதியினைத் தாக்கிய பின்னர், பிரித்தானிய காவலர்கள் கைது செய்வதைத் தவிர்க்க, பொட்டாசியம் சயனைடு உட்கொண்டு தற்கொலை செய்து கொண்டார்.
# பிரிதிலதா வதேதர்

## இளமை வாழ்க்கை

பிரிதிலதா, வைத்ய பிராமண குடும்பத்தில் சிட்டகொங் மாகாணத்தின் ( தற்போது வங்காளதேசம் ). பாட்டியா உபசில்லாவிலுள்ள தால்காட் கிராமத்தில் 1911 மே 5 அன்று பிறந்தார். "வதேதர்" என்பது இவரது குடும்பத்தின் மூதாதையர்களின் பெயராகும். இவரது தந்தை ஜகபந்து வதேதர் சிட்டகொங் நகராட்சியில் ஒரு எழுத்தராக இருந்தார். இவரது பெற்றோருக்கு இவரையும் சேர்த்து மதுசூதன், கனகலதா,சாந்திலதா,ஆஷாலதா, சந்தோஷ் என்ற ஆறு குழந்தைகள் பிறந்தனர். இவருக்கு 'ராணி' என்ற செல்லப்பெயர் உண்டு. பள்ளியில் மாணவிகள் இவரை "உஷா தி" என அழைத்தனர். இவரது மாணவர்களிடம் தேசியவாதத்தை ஊக்குவிப்பதற்காக இராணி இலட்சுமிபாய் கதைகளைப் பயன்படுத்தினார். "*சிட்டகொங் ஆமரி ரெய்டர்ஸ் *"என்ற நூலில், "கல்பனா தத்தா" இவ்வாறு எழுதுகிறார், "எதிர்காலத்தைப் பற்றி பள்ளி நாட்களில் எங்களுக்குத் தெளிவான யோசனை இல்லை. சில நேரங்களில் எங்களை நினைத்து பயப்படாமல் இருக்க இராணி இலட்சுமிபாய் உத்வேகத்தை அளித்தார்." கலை மற்றும் இலக்கியம் பிரிட்டிலடாவிற்கு பிடித்த பாடங்கள் ஆகும். 1928ஆம் ஆண்டில் டாக்டர் கஸ்தகிர் அரசுப் பள்ளியிலிருந்து வெளியேறி, 1929ஆம் ஆண்டில், டாக்கா ஈடன் கல்லூரியில், சேர்ந்தார். டாக்கா இடைநிலைத் தேர்வு வாரியத்தின் வருடாந்தரத் தேர்வுகளில் பங்கேற்ற அனைத்து மாணவர்களிலும் இவர் முதலிடம் வகித்தார். ஈடன் கல்லூரியில் மாணவராக, இவர் பல்வேறு சமூக நடவடிக்கைகளில் பங்கு பெற்றார். இலீலா நாக் என்பவரது தலைமையிலான "சிறீசங்கம்" என்ற குழுவில் "தீபாலி சங்கம் என்ற நிகழ்ச்சியினை வழங்கினார்.
# பிரிதிலதா வதேதர்

## இளமை வாழ்க்கை

### கல்கத்தாவில்

பிரிதிலதா உயர்கல்வி பயில, கொல்கத்தாவிற்கு சென்று பெதுன் கல்லூரியில் சேர்ந்து, கல்லூரியில் தத்துவ பாடத்தில் பட்டம் பெற்றார். இருப்பினும், இவரது பட்டத்தை கொல்கத்தா பல்கலைக்கழக பிரித்தானிய அதிகாரிகள் 2012இல் நிறுத்தி வைத்தனர். இவரது இறப்பிற்குப் பின்னர், பினா தாஸ் மற்றும் இவரது சான்றிதழ்களை தகுதி வாய்ந்தவராக்கினர்.
# பிரிதிலதா வதேதர்

## தாக்கம்

வங்காளதேச எழுத்தாளர் செலினா உசைன், ஒவ்வொரு பெண்ணிற்கும் இவர் சிறந்த எடுத்துக் காட்டாய் விளங்குவதாக கூறுகிறார். ஒவ்வொரு ஆண்டும் வங்காளதேசத்திலும், இந்தியாவின் பல்வேறு இடங்களிளும் இவரது பிறந்த நாளானது கொண்டாடப்படுகிறது. சிட்டகொங்கில் உள்ள போல்காலி உபாசிலாவின் முகுந்தா ராம் காட்டுக்கும் சாஹித் அப்துஸ் சாப்பூர் சாலைவரை பிரிதிலதா வதேதர் என்ற இவரது பெயர் வைக்கப்பட்டுள்ளது. 2012 ஆம் ஆண்டில், இவரது ஒரு வெண்கல சிற்பம் ஐரோப்பிய விடுதுக்கு அருகில் உள்ள பகர்தாலி இரயில்வே பள்ளி முன் அமைக்கப்பட்டது. இவரது பெரிய-மருமகள் சாஷ் சர்கார், பிரித்தானிய பத்திரிகையாளரும், கல்வியாளரும் ஆவார்.
# பிரிதிலதா வதேதர்

## மேலும் பார்க்க

- குதிராம் போஸ்
- ஜத்தீந்திர நாத் தாஸ்
# சச்சினி அயேந்திரா ஸ்டென்லி

**சச்சினி அயேந்திரா ஸ்டென்லி** (Sachini Ayendra Stanley; சிங்களத்தில்: සචිනි අයේන්ද්රා ස්ටැන්ලි), இலங்கை திரைப்பட நடிகை. சிங்கள திரைப்படத்துறையில் தற்சமயம் பணிபுரிகின்றார். 2003 ஆம் ஆண்டு மிஸ் இலங்கை அழகியாக மகுடம் சூடினார். சீனாவில்வில் நடைபெற்ற 53வது உலக அழகி அணிவகுப்பில் இலங்கையை பிரதிநிதித்துவப்படுத்தினார். இலங்கை அழகிப் பட்டத்தை வென்ற பின் சினேஸ் திசாநாயக்க பண்டார இயக்கிய *ஆதரனி வசன்னயா* திரைப்படத்தின் மூலமாக திரைப்படத்துறைக்குள் நுழைந்தார். இப்படம் 2004 ஆம் ஆண்டு வெளியானது. இதற்காக சிறந்த துணை நடிகைக்கான சிக்னீஸ் இலங்கை திரைப்பட விருதை வென்றார்.  
2005 இல் குமரசிரி அபேகோன் இயக்கிய சிரச தொலைக்காட்சியில் ஒளிபரப்பான *ஹிருணி* என்ற தொலைக்காட்சி நாடகத்தின் மூலமாக தொலைக்காட்சியில் அறிமுகமானார். 2009 இல் இந்து தர்மசேன இயக்கத்தில் சரளா என்ற பாத்திரத்தில் *போர் பெட்டர் போர் வெர்ஸ்* என்ற மேடை நாடகத்தில் நடித்தார். சச்சினி 2016 இல் ஐக்கிய அமெரிக்காவில் நடைபெற்ற கலைநிகழ்ச்சிகளின் உலக வாகையாளர் இல் இரண்டு வெள்ளிப் பதக்கங்களும், ஒரு வெண்கல பதக்கமும் வென்றார்.
# சச்சினி அயேந்திரா ஸ்டென்லி

## ஆரம்பகால வாழ்க்கை

சச்சினி அயேந்ரா இலங்கையில் கண்டியில் பிறந்தார். டேவிட் ஸ்டென்லி, தாரன வடசிங்க ஆகியோரின் இளைய மகளாவார். கண்டியில் ஹில்வுட் கல்லூரியில் கல்வி கற்றார். கலைத்துறையில் உயர்கல்வி கற்றார். பாடசாலையில் கற்கும் போதே இளம் எழுத்தாளர் சங்கம், பாடசாலை விவாத அணி, ஆங்கில் இலக்கிய சங்கம், நீச்சல் போட்டிகள் ஆகியவற்றில் பங்குபற்றியுள்ளார். 2002 ஆம் ஆண்டு கண்டியில் நடந்த வடிவழகிகளின் அணிவகுப்பில் சிறந்த வடிவழகியாக தேர்ந்தெடுக்கப்பட்டார். 2003 ஆம் ஆண்டு மிஸ் இலங்கை அழகி அணிவகுப்பில் மகுடம் சூடினார். அதே ஆண்டில் உலக அழகி அணிவகுப்பில் இலங்கையை பிரதிநிதித்துவப்படுத்தினார். சச்சினி பாடசாலை கல்வியை நிறைவு செய்தபின் வடிவழகு கற்கை நெறியை பூரணப்படுத்தினார்.
# சச்சினி அயேந்திரா ஸ்டென்லி

## பணி

2002 ஆம் ஆண்டில் சிறந்த வடிவழகி விருதை வென்ற பின் தனது வடிவழகு பணியை துவங்கினார். பல விளம்பரங்களில் மாதிரியாக பணிபுரிந்துள்ளார். தனது நடிப்பு பணிக்காகவும், வடிவழகு பணிக்காகவும் கொழும்புக்கு குடி பெயர்ந்தார். ஆதரனி வசன்னய திரைப்படத்தில் நடித்தமையால் புகழ் பெற்றார். சங்கரா திரைப்படத்தில் ஏழை கிராமத்து பெண்ணாக நடித்தார். ஹார்ட எப்எம் திரைப்படத்தில் மனநிலை பாதிக்கப்பட்ட பெண்ணாக நடித்தார். ஆதரனிய வசன்னய திரைப்படத்திற்காக சரசவிய விருது மற்றும் ஜனாதிபதி விருதுக்கு பரிந்துரைக்கப்பட்டார்.
# சச்சினி அயேந்திரா ஸ்டென்லி

## திரைப்படங்கள்

### நடிகை

| 2003 | *அட்ரனேயேய வஸானய* | **வெற்றியாளர்** , சிக்ஸின் ஸ்ரீலங்கா திரைப்பட விருதுகள் சிறந்த துணை நடிகை  
சாராசியா விருதுக்கு சிறந்த துணை நடிகை பரிந்துரைக்கப்பட்டார்  
பரிந்துரைக்கப்பட்டார், ஜனாதிபதி திரைப்பட விருதுகள் சிறந்த துணை நடிகை |  |
| --- | --- | --- | --- |
| 2006 | *சங்கர* | உபமாலி | **வெற்றியாளர்** , சிக்ஸின் ஸ்ரீலங்கா திரைப்பட விருதுகள் சிறந்த துணை நடிகை |
| 2007 | *ஹார்ட் எஃப்* | சக்யா |  |
| 2010 | *அங்காரா டங்கரா* | நதி |  |
| 2013 | *ஸ்ரீ பாக்குகம்* | யோனகா |  |
| 2017 | *ஸ்வர* | நிமந்தி கமகே |  |
| 2017 | *நிம்னாக்க ஹூடகலாவா* | விளம்பர நிர்வாகி |  |
| அறிவிக்கப்படும் | *தானபத்தியிலே கெடரா* | } |  |
# சச்சினி அயேந்திரா ஸ்டென்லி

## திரைப்படங்கள்

### தயாரிப்பாளராக

- 2010 - *அங்கர டங்கர*
# சச்சினி அயேந்திரா ஸ்டென்லி

## தொலைக்காட்சி நாடகங்கள்

| 2005 | *மாயாதுன்னே* | ரத்னசிரி பரணவிதான |
| --- | --- | --- |
| 2005 | *ரலா பின்டனா தேனா* | செனெஷ் பண்டார திஸாநாயக்க |
| 2005 | *லோசனா* | சஞ்சய மகாவிதான |
| 2005 | *ஹிருனி* | குமாரசிரி அபேகோன் |
| 2006 | *கம்பியா விலா* | தர்மசேன பாத்திராஜா |
| 2006 | *சாரங்கானா துவா* | மாலினி பொன்சேகா |
| 2008 | *ஷெர்லாக் ஹோம்ஸ்* | சஞ்சியா நிர்மல் |
| 2009 | *சிட்டு தியானியோ* | மோகன் நியாஸ் |
| 2009 | *சீஹின நந்தந்தயக்* | சாரங்கா மெண்டிஸ் |
| 2011 | *ரன் சமனாலோ* | சாந்தருவன் ஜானகிராமரா |
| 2017 | ருமஸ்ஸலா | பூடீ கீர்த்திசேனா |
# கீழ்த்தாடை எலும்பு

**கீழ்த்தாடை எலும்பு** (mandible) 14 முகவெலும்புகளில் ஒன்று.
# கீழ்த்தாடை எலும்பு

## அமைப்பு

இது முகவெலும்புகளில் பெரியதும், வலுவானதும், கீழே உள்ளதும் மற்றும் அசையக்கூடியதுவான எலும்பாகும். பிறக்கும்போதுள்ள இடது, வலது பகுதிகள் பின் இணைகின்றன. கீழ்த்தாடை எலும்பு கடைநுதலெலும்புடன் இணைந்துள்ளது. கீழ்த்தாடையின் மேற்புறத்தில் கீழ்த்தாடை பற்கள் இணைந்துள்ளன.
# இலட்சுமன் சிங் செயந்தி

**இலட்சுமன் சிங் செயந்தி** (*Lakshman Singh Jayanthi*) மகளிர் கபடி விளையாட்டில் இந்தியாவின் சார்பாக விளையாடக்கூடியவர் ஆவார். 2014 ஆம் ஆண்டு கொரியாவின் இஞ்சியோன் நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் இலட்சுமண் சிங் செயந்தியும் ஓர் உறுப்பினராக இருந்தார்.
# குர்பிரீத் சிங் (கபடி)

**குர்பிரீத் சிங்** (*Gurpreet Singh*) கபடி விளையாட்டில் இந்தியாவின் சார்பாக விளையாடக்கூடியவர் ஆவார். 1979 ஆம் ஆண்டு அக்டோபர் மாதம் 29 ஆம் நாள் இவர் பிறந்தார். 2014 ஆம் ஆண்டு கொரியாவின் இஞ்சியோன் நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் குர்பிரீத் சிங்கும் ஓர் உறுப்பினராக இருந்தார் .
# சனாகன்பீ தேவி

**சனாகன்பீ தேவி** (*Sanahanbi Devi*) மகளிர் கபடி விளையாட்டில் இந்தியாவின் சார்பாக விளையாடக்கூடியவர் ஆவார். 2010 ஆம் ஆண்டு சீனாவின் குவாங்சௌ நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் சனாகன்பீ தேவியும் ஓர் உறுப்பினராக இருந்தார்
# சிவபாலன் (விளையாட்டு வீரர்)

**சிவபாலன்** (*Sivabalan*) என்பவர் இந்தியாவின் தமிழ்நாட்டைச் சேர்ந்த ஒரு கைப்பந்தாட்ட வீர்ராவார். தேசிய இளையோர் கைப்பந்தாட்ட அணி மற்றும் தேசிய மூத்தோர் கைப்பந்தாட்ட அணி இரண்டிலும் இவர் விளையாடியுள்ளார். சென்னை சுங்கத் துறையின் கைப்பந்தாட்ட அணியின் தலைவராக இவர் தற்போது விளையாடி வருகிறார். முன்னதாக இந்தியன் ஓவர்சீசு வங்கி அணிக்காக விளையாடினார். தமிழ்நாடு மாநிலத்தின் சிவகங்கை மாவட்டம் இவரது சொந்த ஊராகும். தமிழ்நாடு விளையாட்டு மேம்பாட்டு ஆணையத்தில் இவர் பயிற்சிபெற்றார். சென்னை லயோலா கல்லூரியில் இவர் கல்வி கற்றார்.
# சுசுமிதா பவார்

**சுசுமிதா பவார்** (*Sushmita Pawar*) மகளிர் கபடி விளையாட்டில் இந்தியாவின் சார்பாக விளையாடக்கூடியவர் ஆவார். 2014 ஆம் ஆண்டு கொரியாவின் இஞ்சியோன் நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் சுசுமிதா பவாரும் ஓர் உறுப்பினராக இருந்தார்
# கூட்டத்தில் ஒருத்தன்

**கூட்டத்தில் ஒருத்தன் (**koottathil oruththan**)** 2017 ஆம் ஆண்டு அசோக் செல்வன் மற்றும் பிரியா ஆனந்த் நடிப்பில், தா. செ. ஞானவேல் இயக்கத்தில், நிவாஸ் கே. பிரசன்னா இசையில் ட்ரீம் வாரியர் பிக்சர்ஸ் தயாரிப்பில் வெளியான தமிழ் திரைப்படம். இப்படம் 28 சூலை 2017 இல் வெளியானது.
# கூட்டத்தில் ஒருத்தன்

## கதைச்சுருக்கம்

அரவிந்த் (அசோக் செல்வன்) பள்ளியில் படிக்கும் காலத்தில் ஜனனியை (பிரியா ஆனந்த்) நேசிக்கிறான். 12 ஆம் வகுப்பில் மாநில அளவில் சிறந்த மதிப்பெண் எடுத்து தேர்ச்சி பெறும் ஜனனி கல்லூரியில் ஊடகவியல் துறையில் பட்டப்படிப்பில் சேர்கிறார். அதே கல்லூரியில் அரவிந்தும் சேர்கிறான். ஜனனியிடம் தன் காதலைச் சொல்ல, அவள் அரவிந்திடம் "வாழ்க்கையில் நீ செய்த சாதனை என்ன?" என்ற கேள்வியைக் கேட்டு அவன் காதலை ஏற்க மறுக்கிறாள். விரக்தியில் தற்கொலை செய்துகொள்ளச் செல்லும் அரவிந்த் அங்கு தற்செயலாக சத்தியமூர்த்தியின் (சமுத்திரக்கனி) மகனைக் காப்பாற்றுகிறான். அரவிந்த் தன் மகனைக் காப்பாற்றும் காணொளியை சமூக வலைத்தளங்களில் சத்தியமூர்த்தி வெளியிடுவதால் அனைவராலும் அரவிந்த் பாராட்டப்படுகிறான்.  
அதன்பின் நடைபெறும் சாதகமான நிகழ்வுகளால் அரவிந்த் புகழ்பெறுகிறான். ஆனால் அந்த நிகழ்வுகள் அனைத்திற்கும் பின்புலமாக இருக்கும் சத்தியமூர்த்தி காவல் ஆய்வாளர் யோகேந்திரனால் (ஜான் விஜய்) கொல்லப்படுகிறார். அரவிந்தின் சாதனைகள் சித்தரிக்கப்பட்டவை என்று அறியும் ஜனனி தான் ஏமாந்துவிட்டதாக அரவிந்தைப் பிரிகிறாள்.  
தன் சுயமுயற்சியால் ஒரு தொண்டு நிறுவனத்தைத் தொடங்கும் அரவிந்த் ஏழைகள், ஆதரவற்றோர், முதியோர் ஆகியோருக்கு உணவளிக்கும் சேவையை செய்து புகழ் பெறுகிறான். ஒரு தொலைக்காட்சி நிகழ்ச்சிக்கான நேர்காணலில் இதை அரவிந்த் கூறுவதைக் காணும் ஜனனி அவனது நல்ல மனதைப் புரிந்துகொண்டு அரவிந்தைத் திருமணம் செய்துகொள்கிறாள்.
# கூட்டத்தில் ஒருத்தன்

## நடிகர்கள்

- அசோக் செல்வன் - அரவிந்த்
- பிரியா ஆனந்த் - ஜனனி
- சமுத்திரக்கனி - சத்தியமூர்த்தி
- ஜான் விஜய் - யோகேந்திரன்
- நாசர் - குணசீலன்
- ஜி. மாரிமுத்து - அரவிந்தின் தந்தை
- ரமா - அரவிந்தின் தாய்
- அனுபமா குமார் - ஜனனியின் தாய்
- பகவதி பெருமாள் - ஆசிரியர்
- பால சரவணன் - மனோ
- சஞ்சய் பாரதி - சஞ்சய்
- நான்சி ஜெனிபர் - ரஞ்சினி
- அனிஷா சிங் - ஷீலா  
**பாடலில் சிறப்புத் தோற்றம்**  
- சிவகுமார்
- சூர்யா
- ஆர்யா
- சிவகார்த்திகேயன்
- விஜய் சேதுபதி
- விஷ்ணு விஷால்
- பிரகாஷ் ராஜ்
- ஆர். ஜே. பாலாஜி
- என். லிங்குசாமி
# கூட்டத்தில் ஒருத்தன்

## விமர்சனம்

ஆனந்த விகடன்: கூட்டத்தில் ஒருத்தன், தன்னை அடையாளப்படுத்திக்கொள்ள எப்படியெல்லாம் போராடுகிறான் என்கிற கதை சுவாரஸ்யமானது.  
விகடன்: தோற்கவும் விரும்பாத ஜெயிக்கவும் முடியாத கோடானு கோடி ஆவரேஜ்களில் ஒருவன் இந்த `கூட்டத்தில் ஒருத்தன்’.  
தி இந்து: ஒரு அழகான காதல் கதைக்குள், இதழியல், வன்மம், சமூக அக்கறை ஆகிய 3 அம்சங்களைக் கலந்து திரைக்கதை எழுதியிருக்கிறார் அறிமுக இயக்குநர் தா.செ.ஞானவேல்.  
தினமலர்: கூட்டத்தில் ஒருத்தன் தனித்துத் தெரிகிறான். சற்றே ஜொலிக்கிறான்.  
சுட சுட : காணொளி விமர்சனம்  
சினி உலகம் : மொத்தத்தில் இன்றைய இளைஞர்களுக்கு ஓர் ஊக்கம் தரும் படமாக இந்த கூட்டத்தில் ஒருத்தன் அமைந்துள்ளது.  
இந்தியாக்ளிட்ஸ் : அனைத்திலும் சரசரியாக விளங்கும் ஒருவன் சாதனையாளனாக உயரும் கதையைத் தன் அறிமுகப் படத்துக்குத் தேர்ந்தெடுத்திருக்கும் ஞானவேல் முயற்சியும் உழைப்பும் இருந்தால் வாழ்வில் யார் வேண்டுமானாலும் சாதிக்கலாம் என்ற நம்பிக்கையூட்டும் செய்தியை சொல்லியிருக்கிறார். இந்திய நாட்டில் பலர் ஒரு வேளை உணவின்றி அல்லாடுகையில் தினமும் மிக அதிக அளவில் உணவை வீணடிப்பது குறித்த விழிப்புணர்வை ஏற்படுத்தி அதை எப்படி சரி செய்யலாம் என்பதற்கு ஓரளவு நம்பகத்தன்மை வாய்ந்த தீர்வையும் சொல்லியிருப்பதற்காக இயக்குனரைப் பாராட்டலாம். படம் முழுவதும் ஆபாசம், வன்முறை, எதிர்மறை சிந்தனைகள் ஆகியவற்றை முற்றிலும் தவிர்க்கப்பட்டிருக்கிறது.  
இந்தியன் எக்ஸ்பிரஸ்: முதலிடம் பெற்றவர்களைக் கொண்டாட இந்தச் சமூகம் தயாராக இருக்கிறது. கடைசி இடம் பெறுபவர்களும் வேறு வகையில் கவனம் ஈர்க்கிறார்கள். ஆனால், இந்தச் சராசரிகளின் நிலைதான் பரிதாபம். யாருடைய கவனத்தையும் பெறாமல், எந்த அங்கீகாரமும் பெறாமல் சராசரிகளாகவே வாழ்ந்துவிட்டுப் போகிறார்கள். அப்படிப்பட்ட சராசரிகளில் ஒருவனின் வாழ்க்கையைச் சொல்கிறது ‘கூட்டத்தில் ஒருத்தன்’. கூட்டத்தில் ஒருவராக வாழ்ந்து முடிந்துவிடுவதும், தனித்து நிற்பதும் அவரவர் கையில்தான் உள்ளது.  
மாலைமலர்: உணவை வீணாக்கக் கூடாது, உணவுக்கு முக்கியத்துவம் அளிக்க வேண்டும், உணவின் முக்கியத்துவம் என்ன என்பதை ஒரு மெசேஜாக பதிவு செய்திருக்கிறார்.  
சினிமா இன்பாக்ஸ்: ஒரு சில படங்களில் நடித்திருக்கும் அசோக் செல்வனுக்கு இந்த படம் முக்கியமான படம் என்று சொல்லும் அளவுக்கு நடிப்பதற்கு ஏகப்பட்ட வாய்ப்புகள் கிடைத்திருக்கிறது. தனது கதாபாத்திரத்தை உணர்ந்து நடித்துள்ளார்.  
வணக்கம் இந்தியா: சமூகத்திற்கு தேவையான ’பசி’ என்ற ஒன்றையும் கதையோடு சேர்த்திருப்பதால் கூட்டத்தில் ஒருத்தன் தனி ஒருவனாக பிரகாசமாகிறான். கூட்டத்தில் ஒருத்தன் – பெற்றவர்கள் முதல் மாணவர்கள், இளைஞர்கள் என அனைவரும் கட்டாயம் பார்க்க வேண்டிய படம்  
பிகைண்ட் பிரேம்ஸ் : இன்று சமூகத்தின் அவலமாக மாறிவிட்ட ‘ஏழைகளின் பசி’ என்கிற இன்னொரு விஷயத்தையும் பொட்டில் அடித்த மாதிரி சொல்லி, அந்த விஷயத்தை கையிலெடுப்பதால் கூட்டத்தில் ஒருத்தனாக இருப்பவன் கூட ஆயிரத்தில் ஒருவனாக மாறமுடியும் என்கிற கருத்தையும் சொன்னதற்காக மிகச்சிறந்த இயக்குநராக நம் மனதில் நிற்கிறார் ஞானவேல்.  
சினிமா பார்வை: காதல், நட்பு என ஒரு கலவையாக சிறப்பாக இயக்கியிருக்கிறார் டி.ஜே.ஞானவேல். குறிப்பாக உணவை வீணாக்கக் கூடாது, உணவுக்கு முக்கியத்துவம் அளிக்க வேண்டும், உணவின் முக்கியத்துவம் என்ன என்பதை ஒரு கருத்தை பதிவு செய்திருக்கிறார்.  
தினகரன்: கூட்டத்தில் நிற்கும்போதும் தனியாகத் தெரிகிறான்.
# கூட்டத்தில் ஒருத்தன்

## தயாரிப்பு

தா.செ.ஞானவேல்: இந்தப் படத்தின் கதையை முதலில் மலையாள நடிகர் நிவின் பாலி<nowiki/>யிடம்தான் சொன்னேன். ஆனால், அவரால் இந்தப் படத்திற்காகத் தேதிகளை ஒதுக்கி நடிக்க முடியவில்லை. அதன் பின்தான் அசோக் செல்வன் இந்தப் படத்திற்குள் வந்தார்.  
அசோக் செல்வன்: இசையமைப்பாளர் நிவாஸ் கே பிரசன்னா, வீட்டிற்குச் சென்றிருக்கும் போதுதான் அவர் இந்தப் படம் பற்றிப் பேசினார். யார் நாயகன் எனக் கேட்டேன், இன்னும் முடிவாகவில்லை என்றார். அதன் பின் நானே தயாரிப்பாளர் பிரபுவைத் தொடர்பு கொண்டு இந்தப் படத்தில் நடிக்கிறேன் என்றேன். இயக்குநர் ஞானவேலைச் சந்தித்து படத்தின் கதையைத் கேட்டுத் தெரிந்து கொண்டேன்.  
பிரியா ஆனந்த்: சினிமாவை விட்டு விலக நினைத்த நேரத்தில் கூட்டத்தில் ஒருத்தன் கதை பிடித்ததால் நடித்ததாக நடிகை பிரியா ஆனந்த் கூறியுள்ளார்.
# கூட்டத்தில் ஒருத்தன்

## பட வெளியீடு

பல விருதுகளை குவித்த ‘ஜோக்கர் ’ படத்தை தயாரித்து வெளியிட்ட ட்ரீம் வாரியர் நிறுவனம் அடுத்ததாக கூட்டத்தில் ஒருத்தன் என்ற படத்தை தயாரித்து வெளியிடவிருக்கிறது. இப்படத்தை இம்மாதம் 14 ஆம் திகதியன்று வெளியிட திட்டமிட்டிருந்தது. ஆனால் எதிர்பாராமல் திடீரென்று கேளிக்கை வரியை ரத்துச் செய்ய வலியுறுத்தி தமிழக படமாளிகைகள் வேலை நிறுத்தத்தில் ஈடுபட்டன. ஏற்கனவே அறிவித்தபடி சூலை மாதம் 14 ஆம் திகதியன்று கூட்டத்தில் ஒருவன் படத்தை திரையிடாமல் இம்மாத இறுதியில் அதாவது சூலை 28 ஆம் திகதியன்று இப்படம் வெளியாகும் என்று அதன் தயாரிப்பாளர் அதிகாரபூர்வமாக தெரிவித்திருக்கிறார்.
# கூட்டத்தில் ஒருத்தன்

## இசை

படத்தின் இசையமைப்பாளர் நிவாஸ் கே. பிரசன்னா. பாடல்கள் 29 நவம்பர் 2016 இல் வெளியானது.  
**'''பாடல் வரிசை'''**  
| 1 | ஏன்டா இப்படி | கபிலன், எம்சி கான்சலேஸ் | எஸ். பி. பாலசுப்ரமணியன், எம்சி கான்சலேஸ் | 4:25 |
| --- | --- | --- | --- | --- |
| 2 | நீயின்றி | கபிலன் | எம். எம்.மனசி | 4:00 |
| 3 | இன்னும் என்ன சொல்ல | கபிலன், பி. மேக் | ஹரிசரண், பி. மேக் | 4:53 |
| 4 | ஓர் நாள் காதல் | கபிலன் | சத்ய பிரகாஷ் | 2:14 |
| 5 | மாற்றங்கள் ஒன்றேதான் | கபிலன் | நிவாஸ் கே. பிரசன்னா | 3:53 |
| 6 | தி ஒன் (இசை) | 1:01 |  |  |
| 7 | தி ஹேப்பிநெஸ் ஆப் பர்சூட் | 3:54 | } |  |
# சென்னை மாகாணத்தில் அடிமைத்தனம்

**சென்னை மாகாணத்தில் அடிமைத்தனம்** (*Slavery in the Madras Presidency*) என்பது பிரித்தானிய இந்தியப் பேரரசு ஆட்சிக் காலத்தில் மக்கள் தொகையில் 20% பேரை பாதித்த சிக்கல் ஆகும். இதனால் நிலப்பிரபுக்களாக இருந்த உயர்சாதியினர் மிகுதியான பலனை அடைந்தனர். தாழ்த்தப்பட்ட சாதியினர் தங்கள் நிலத்தின் பேரில் கடனை வாங்கி, அவர்கள் கொத்தடிமை முறைக்கு உள்ளாயினர். 1930 இல் மொத்த மக்கள் தொகையில் கொத்தடிமையாக 12.2% பேர் இருந்தனர்.  
அடிமைத்தனம் மற்றும் அடிமைகளின் தொகையானது தமிழ்நாட்டில் மாவட்டத்துக்கு மாவட்டம் வேறுபட்டு இருந்தது. 1811, 1812 மற்றும் 1823 ஆம் ஆண்டுகளில் அடிமைத்தனத்தை கட்டுப்படுத்தவும், குழந்தைத் தொழிலாளர் முறையைத் தடுக்கவும் பல்வேறு சட்டங்கள் இயற்றப்பட்டன. 1843 ஆம் ஆண்டய இந்திய அடிமைச் சட்டத்தின்படி அடிமை வர்த்தகம் முடிவுக்குவந்தது, மேலும் அடிமை விற்பனை என்பது 1862 ஆம் ஆண்டில் புதிய இந்திய தண்டனைச் சட்டத்தின்படி குற்றமாக மாறியது.
# சென்னை மாகாணத்தில் அடிமைத்தனம்

## ஒழுங்கு முறை

உயர் சாதியினர் மிராசுதார் அல்லது நில உரிமையாளர்களாக இருந்தனர். தாழ்த்தப்பட்ட சாதியைச் சேர்ந்த தனிநபர்கள் திருமணச் செலவு, வீட்டுச்செலவு, விவசாயச் செலவு போன்ற தேவைகளுக்காக வேறுவழியின்றி தங்கள் சொத்துக்களை அடமானம் வைத்து மிராசுதார்களிடம் கடன்பெற்றனர். இந்தக் கடனை அவர்கள் தங்கள் உழைப்பின் வாயிலாகவே அடைக்கவேண்டிய நிலையில் இருந்தனர். மிராசுதார்களிடம் கடன் பெற்றவர்கள் இக்கடனால் தலைமுறை தலைமுறையாக கொத்தடிமைகளாக இருந்துவந்தனர். பிராமணர்கள் அடிமைகளையோ அல்லது வேலைக்கு அமர்த்தப்பட்ட பணியாளர்களையோ கொண்டிருந்தனர் என்பதில் கருத்துவேறுபாடு உள்ளது. 1819 இல் திருச்சிராப்பள்ளி ஆட்சியரின் குறிப்பில் காணப்படும் ஒரு கோட்பாட்டின்படி, பிராமணர்கள் தாழ்த்தப்பட்ட சாதித் தொழிலாளர்களைப் பயன்படுத்தினர் என்றும், பிராமணரல்லாத நிலப்பிரபுக்கள் தாழ்த்தப்பட்ட சாதியைச் சேர்ந்த அடிமைகளை பயன்படுத்தினர் என்றும் குறிப்பிடப்பட்டுள்ளது. அடிமைத்தமனாது பிராமணர், பிராமணர் அல்லாதோர் என அனைத்து சாதிகளிலும் காணப்பட்டது.  
பண்ணையடிமை முறையானது வெவ்வேறு மாவட்டங்களுக்கு இடையில் வேறுபட்டு இருந்தது. தென் ஆற்காடு மாவட்டம் மற்றும் கோயம்புத்தூர் மாவட்டங்களில் நிலங்களை விற்பனை செய்வது போலவே அடிமைகளையும் யாருக்கும் விற்கலாம் என்ற நிலை இருந்தது. 19 ஆம் நூற்றாண்டின் துவக்கத்தில் கோயம்புத்தூர் பகுதியில் அடிமைத்தனமானது பெரும்பாலும் கடன் சார்ந்ததாக இருந்தது. திருச்சிராப்பள்ளி பகுதியில் நிலத்துடன் சேர்த்து பண்ணையடிமைகளும் விற்கப்பட்டனர். மதுரைப் பகுதியில், 1819 ஆம் ஆண்டளவில் அடிமைத்தனமானது படிப்படியாக சரிவைச் சந்தித்தது. விடுவிக்கப்பட்ட சில அடிமைகள் மாகாணப் படையில் சிப்பாய்களாக சேர்ந்தனர்.  மாகாணத்தின் வடக்குப் பகுதிகளான மச்சிலிப்பட்டணம் மற்றும் கஞ்சம் போன்ற பகுதிகளில் பண்ணையடிமைத்தனம் குறைந்தது. தெலுங்கு மாவட்டங்களில், அடிமைகள் மூன்று வகையானவர்களாக இருந்தனர் - ஜமீந்தார்களின் வேலையாட்கள், முஸ்லிம்களின் வேலையாட்கள், பண்ணையடிமைகள் போன்றோர் ஆவர்.
# சென்னை மாகாணத்தில் அடிமைத்தனம்

## பரவல்

1841 ஆம் ஆண்டய அடிமைத்தனம் பற்றிய சட்ட ஆணைக்குழு அறிக்கையானது அடிமைகள் எண்ணிக்கை குறித்த புள்ளிவிவரங்களில், பள்ளர், பறையர் என வகைப்படுத்தி அடிமைகளின் எண்ணிக்கையை சுட்டிக் காட்டப்பட்டிருந்தது. தென் ஆற்காட்டில், அடிமைகளின் எண்ணிக்கையானது 1819 இல் 17,000 என இருந்தது. இது அப்பகுதி மக்கள் தொகையில் 4% க்கும் குறைவாகும். தஞ்சாவூர் பகுதியில் அடிமைகள் அதிக எண்ணிக்கையில் இருப்பதாகக் கூறப்பட்டது, மதுரை பகுதியில் இது குறைவாக இருந்தது. திருநெல்வேலி மாவட்ட ஆட்சியரின் அறிக்கையில் மொத்த மக்கள் தொகையில் 38% அடிமைகள் என குறிப்பிடப்பட்டிருந்தது. திருச்சிராப்பள்ளி மாவட்ட ஆட்சியரின் அறிவிப்பில் மாவட்டத்தின் நீர்வளமிக்க பகுதிகளில் அடிமைகளின் எண்ணிக்கையானது 10,000 என்றும் வறண்ட பகுதிகளில் 600 என்றும் மதிப்பிடப்பட்டிருந்தது. நெல்லூர் மாவட்டத்தில் அடிமைகள் எண்ணிக்கையானது மொத்த மக்கள் தொகையில் 1827 ஆம் ஆண்டில் 14.6% என்றும், 1930 இல் 16% என்றும் இருந்தது.  1930 ஆம் ஆண்டில் மொத்த மக்கள் தொகையில் 12.2% பேர் அடிமைகளாக ஆகியிருந்தனர்.
# சென்னை மாகாணத்தில் அடிமைத்தனம்

## சட்டம்

1811 ஆம் ஆண்டய அடிமை வர்த்தகச் சட்டமானது, பிரித்தானிய எல்லைக்குள் அடிமைகளை இறக்குமதி செய்வதானது தண்டணைக்குரிய குற்றமாக ஆக்கியது. 1823 ஆம் ஆண்டில் குழந்தைத் தொழிலாளர் உழைப்பைத் தடுக்க, விதிமுறைகள் முன்மொழியப்பட்டது. 1833 ஆம் ஆண்டில் அடிமை முறை ஒழிப்பு சட்டம் அரச இசைவு பெற்றது, ஆனால் இச் சட்டமானது கிழக்கிந்திய நிறுவனத்துக்குச் சொந்தமான பிரதேசங்கள் மற்றும் இலங்கை தீவு, செயிண்ட் எலனா தீவுவரை நீட்டிக்கப்படவில்லை. 1843 ஆம் ஆண்டின் சட்டமானது இறுதியில் இந்தியாவில் அடிமை வர்த்தகத்தை முடிவுக்குக் கொண்டுவந்தது. இது 1862 ஆம் ஆண்டில் புதிய இந்திய தண்டனைச் சட்டத்தில் சேர்க்கப்பட்டது.
# ஏக்தா பிஷ்ட்

**ஏக்தா பிஷ்ட்** (Ekta Bisht) இந்தியாவின் துடுப்பாட்ட வீராங்கனை. இவர் இடது கை மட்டையாளர் மற்றும் இடதுகை சுழல் பந்து வீசுபவர். உத்தராகண்டம் மாநிலத்திலிருந்து வந்து இந்தியாவிற்காக விளையாடிய முதல் சர்வதேச பெண் போட்டியாளர் ஆவார்.
# ஏக்தா பிஷ்ட்

## இளமை வாழ்க்கை

ஏக்தா பிஷ்ட் 1986 பிப்ரவரி 8 அன்று உத்தராகண்டம் மாநிலத்தின் அல்மோராவில் குந்தன் சிங் பிஷ்ட் மற்றும் தாரா பிஷ்ட் என்பவர்களுக்கு மகளாகப் பிறந்தார். இவரது தந்தை 1988இல் இந்தியத் தரைப்படையில் ஹவில்தாராக பணியாற்றியுள்ளார். இவருக்கு இரண்டு உடன்பிறப்புகள் உண்டு. பிஸ்த் ஆறு வயதில் கிரிக்கெட் விளையாட ஆரம்பித்தார். ஆண்கள் அணியில் இவர் மட்டுமே பெண்ணாக் இருந்ததால் பெரும்பாலான பார்வையாளர்களை ஈர்த்தது. இவரது தந்தை குந்தன் சிங் பிஷ்ட் ஓய்வூதியம் மட்டுமே பெற்று வந்ததால், குடும்பத்தின் வருவாயை கூடுதலாக்கவும், தனது மகளின் கிரிக்கெட் வாழ்க்கைக்கும் அல்மோராவில் ஒரு தேநீர் கடை ஒன்றை திறந்தார். ஏக்தா பிஷ்ட் வட மண்டல குமாவோன் பல்கலைக்கழக விளையாட்டு அணித் தலைவராக இருந்தார். அவரது தந்தையின் இராணுவ ஓய்வூதியமும் அதிகரித்ததைத் தொடர்ந்து, குடும்பத்தினர் தேயிலை கடைகளை மூடினார்கள்.
# ஏக்தா பிஷ்ட்

## தொழில்

பிஷ்ட், 2006 ஆம் ஆண்டில் உத்தராகண்டம் கிரிக்கெட் அணியின் தலைவராக ஆனார். 2007 ஆம் ஆண்டு முதல் 2010 வரை உத்தரபிரதேசம் கிரிக்கெட் அணிக்காக விளையாடினார்.. பிஷ்ட் 2011இல் இந்தியப் பெண்கள் துடுப்பாட்ட அணிக்காக தேர்ந்தெடுக்கப்பட்டார்.  
இவரது முதல் போட்டி 2011 ஜூலை 2 அன்று ஆஸ்திரேலியாவிற்கு எதிரானது. 2012 அக்டோபர் 3 அன்று, பிஷ்ட் இந்தியாவிற்காக முதல் மூன்று விக்கெட்டுகளை எடுத்தார். கொழும்பு, இலங்கையில் நடந்த 20 ஓவர் பெண்கள் சர்வதேச ஒரு நாள் போட்டியில் இலங்கை அணி 100 ஓட்டங்களுக்கு. 8 விக்கெட்டுகளை இழந்திருந்த போது கடைசி ஓவரில் இவர் இச்சாதனையை நிகழ்த்தினார். 2017இல் நடைபெற்ற பெண்கள் உலகக் கோப்பை இறுதிப் போட்டியில் இவர் விளையாடினார். இதில் இங்கிலாந்து தேசிய பெண்கள் கிரிக்கெட் அணியிடம் இந்திய அணி ஒன்பது ஓட்டங்கள் வித்தியாசத்தில் போட்டியை இழந்தது.  
டிசம்பர் 2017 ஆம், ஆண்டின் சர்வதேச மகளிர் ஒரு நாள் அணி மற்றும் இந்திய மட்டைப்பந்து பெண்கள் டி 20 அணி ஆகியவற்றிற்கு தேர்ந்தெடுக்கப்பட்டார். இரு அணிகளிலும் தேர்ந்தெடுக்கப்பட்ட ஒரே வீரர் இவர் ஆவார். 2018 ஆம் ஆண்டு அக்டோபரில் மேற்கிந்திய தீவுகளில் நடைபெற்ற சர்வதேச மகளிர் உலக இருபது ஓவர் போட்டியில் இந்திய அணியில் இடம்பெற்றார்.  
2017 பெண்கள் உலகக் கோப்பை உலகக் கோப்பையில் பிஷ்ட், பாக்கிஸ்த்தான் அணிக்கு எதிராக 18 ஓட்டங்கள் அளித்து 5 விக்கெட்டுகளை வீழ்த்தியதை அடுத்து 95 ஓட்டங்கள் இந்திய அணி வித்தியாசத்தில் வெற்றி பெற்றது.. மேலும், அதே ஆண்டில் பிப்ரவரியில் இலங்கைக்கெதிராக 8 ஓட்டங்கள் அளித்து 5 விக்கெட்டுகளை வீழ்த்தினார். 12 ஆண்டுகளுக்கு முன்பு (2005) இந்திய அணியில் இடம் பெற்று காயமடைந்ததனால் போட்டியை விட்டு நடுவே வெளியேறினாலும். 2017 வெற்றிக்குப் பின்னர் தன்னை மீட்டுக்கொண்டார்.  
2018 நவம்பரில், அவர் 79 ஒருநாள் போட்டிகளிலும், 50 இருபது ஓவர் போட்டிகளிலும் சராசரியாக 21.98 மற்றும் 14.50 சராசரியைக் கொண்டிருந்தார். 2017 ம் ஆண்டு ஒருநாள் சர்வதேசப் போட்டியில் இரண்டாவது அதிக விக்கெட் எடுத்த வீரராக இருந்தார். 167 போட்டிகளில் 29 விக்கெட்டுகளுடன் 17.27 சராசரி கொண்டு விளையாடினார். 29 சர்வதேச விக்கெட்களுடன் 100 விக்கெட் வீழ்த்திய ஐந்தாவது இந்திய பெண் மற்றும் ஒருநாள் சர்வதேச போட்டிகளில் இந்தியாவின் ஐந்தாவது விக்கெட் வீரர் ஆவார்.. இவரின் கள செயல்பாடுகள் சிறப்பாக உள்ளதாக சச்சின் டெண்டுல்கர் பாராட்டினார்.
# மானி (இறைவாக்கினர்)

**மானி** (**Mani**) (கிபி 216 - 247) பிறப்பால் பாரசீகரான இவர்,, பாரசீகரும், இறைவாக்கினரும் ஆன இவர், மானி எனும் புதிய சமயத்தை நிறுவியவர்.  
இறைவாக்கினர் மானி, பாரசீகத்தின் பார்த்தியப் பேரரசுக்கு உட்பட்ட பபிலோனியாவின் பகுதியின் டெசிபோன் எனும் ஊரில் 216-இல் பிறந்தவர். இவரது ஆறு முக்கிய மெய்யியல் சாத்திர நூல்கள் சிரியாக் மொழியில் மொழிபெயர்க்கப்பட்டுள்ளது. இவர் மத்தியகால பாரசீக மொழியில் எழுதிய தனது ஏழாவது மெய்யியல் நூலை சாசானியப் பேரரசர் முதலாம் ஷாபூருக்கு அர்பணித்துள்ளார்.
# மானி (இறைவாக்கினர்)

## பெயர்க் காரணம்

பாரசீக மொழியில் "மானி என்பதற்கு "என்றென்றும் வாழ்பவர்" அல்லது "நித்தியமானவர்" எனப்பொருளாகும்.
# மானி (இறைவாக்கினர்)

## வாழ்க்கை

3-ஆம் நூற்றாண்டின் மானியின் பளிங்கு முத்திரையில், சிரியாக் மொழியில், மானி, இயேசு கிறிஸ்துவின் இறைவாக்கினர் என்று எழுதப்பட்டுள்ளது. பார்த்தியப் பேரரசுக்குட்பட்ட, பபிலோனியாவிற்கு அருகில் உள்ள டெசிபோன் எனும் ஊரில் பாதிக் மற்றும் மரியம் இணையருக்கு கிபி 216-இல் பிறந்தார். இவரது தந்தை பாதிக் ஒரு யூதக் கிறித்துவர் ஆவார். இவர் தாய் மரியம் பார்த்தியர்களின் வழித்தோன்றல் ஆவார்.  
மானி தமது 12 மற்றும் 24 வயதுகளில், இறை அருள் பெற்று, தமது தந்தையை விலகி, இயேசுவின் உபதேசங்களை மக்களுக்கு விளக்கிக் கூறத்தொடங்கினார்.  
கிபி 240-41களில் மானி பண்டைய இந்தியாவின் சகர்கள் வாழ்ந்த தற்கால ஆப்கானிஸ்தான் நாட்டிற்குப் பயணித்தார். அங்கு மானி இந்து மற்றும் பௌத்தம் போன்ற சமயச் சாத்திரங்களின் தத்துவங்களைக் கற்றார். அல்-பிருனி எனும் பாரசீக அறிஞரின் கூற்றுப்படி, மானி, பாரசீகத்திலிருந்து விரட்டியடிக்கப்பட்ட பின் இந்தியாவிற்குச் சென்றார் எனக் கூறுகிறார்.  
கிபி 242-இல் இந்தியாவிலிருந்து திரும்பிய மானி, பாரசீக சாசானியப் பேரரசர் முதலாம் ஷாப்பூரின் அரசவையில் சேர்ந்து, மானி சமயம் எனும் புதிய சமயத்தை நிறுவினார்.  
இறைவாக்கினர் மானி, ஷாபூராகான் எனும் நூலை எழுதி பேரரசருக்கு அர்ப்பணித்தார். ஆனால் பேரரசர் தாம் பின்பற்றி வந்த சொராட்டிரிய நெறியை விட்டு விலகி, மானியின் மானி சமய நெறிகளை ஏற்கவில்லை.  
பேரரசர் ஷாப்பூரின் மகன் முதலாம் பக்ரம் மானி சமய நெறியை பின்பற்றினார். சொராட்டிரிய நெறியை பின்பற்றிய முதலாம் ஹோர்மிசிடு ஆட்சிக் காலத்தில் இறைவாக்கினர் மானியை சிறையில் அடைத்தார். இறைவாக்கினர் மானி ஒரு மாதத்திற்குள், கிபி 274-இல் சிறையிலேய மாண்டார்.  
இறைவாக்கினர் மானியின் ஆதரவாளர்கள், இயேசு கிறிஸ்து போன்று இறைவாக்கினர் மானி சிலுவையில் உயிர்நீத்தார் என பரப்புரை மேற்கொண்டனர்.
# மானி (இறைவாக்கினர்)

## பணிகள்

இறைவாக்கினர் மானி தமது மெய்யியல் தத்துவ நூல்களை சிரியாக் மொழியில் ஆறு தொகுப்புகளும், பாரசீக மொழியில் ஒரு நூலும் வெளியிட்டார்.
# மானி (இறைவாக்கினர்)

## போதனைகள்

இறைவாக்கினர் மானி தமது போதனைகளை, கிறித்துவம், சொராட்டிரிய நெறி மற்றும் பௌத்த நெறிகளை வெற்றிக் கொள்ளத்தக்க வகையில் ஆக்கினார். நன்மை மற்றும் தீமையின் கடுமையான *இரட்டை* (துவைதம்) அடிப்படையிலானது, அவைகள் நித்திய போராட்டத்தில் பூட்டப்பட்டுள்ளது என்பதே இவரது போதனையின் சாரம் ஆகும்.  
தனது இருபதாவது வயதில், கல்வி, தன்னை மறுத்தல், உண்ணாநோன்பு மற்றும் கற்பு ஆகியவற்றின் மூலமே வீடுபேறு அடைய முடியும் முடிவு எடுத்தார். தூய ஆவியானவர் உறுதியளித்தபடியும், புதிய ஏற்பாடு கூறியவாறும், தாமே இறுதி இறைவாக்கினர் எனத் தம்மைக் அழைத்துக் கொண்டார்.  
இவரது சமயம் சரியாக கிறித்தவர்களிடையே பரவாமல் இருந்தபோது, தம்மை இயேசு கிறிஸ்துவின் தீர்க்கதரிசி எனக்கூறிக்கொண்டார். இயேசு மற்றும் மேரி மாதாவை மேன்மையாகப் புகழ்ந்து பாடல்கள் எழுதினார். மானியிச மரபினர், இறைவாக்கினர் மானியை, சரத்துஸ்தர் மற்றும் கௌதம புத்தர் மற்றும் இயேசுவின் அவதாரம் எனக் கூறிக்கொண்டனர்.
# மானி (இறைவாக்கினர்)

## இதனையும் காண்க

- மானி சமயம்
# அனுராதா பிசுவால்

**அனுராதா பிசுவால்** (*Anuradha Biswal*) ஓர் இந்திய தடகள விளையாட்டு வீர்ர் ஆவார்.. இவர் 1975 ஆம் ஆண்டு சனவரி மாதம் முதல் தேதியில் பிறந்துள்ளார். ஒடிசா மாநிலத்தைச் சேர்ந்த அனுராதா 100 மீட்டர் தடைதாண்டும் ஓட்டப்போட்டியில் வல்லமை பெற்றிருந்தார். 100 மீட்டர் தடைதாண்டும் ஓட்டப்போட்டியின் அப்போதைய தேசிய சாதனையான 13.38 வினாடிகள் இவருக்குச் சொந்தமானதாகும். 2002 ஆம் ஆண்டு ஆகத்து 26 இல் அனுராதா இச்சாதனையை நிகழ்த்தியிருந்தார். தில்லி வளர்ச்சி கழக-இராசா பாலேந்திர சிங் சுழற்சி போட்டிகள் தில்லி நேரு விளையாட்டரங்கில் நடைபெற்றபோது இச்சாதனை அவரால் நிகழ்த்தப்பட்டது. 2000 ஆம் ஆண்டு யாகர்த்தாவில் நடைபெற்ற ஆசிய சாம்பியன் பட்டப் போட்டிகளில் வெண்கலப் பதக்கம் வென்று இவர் நிகழ்த்திய 13.40 வினாடிகள் என்ற தேசிய சாதனையை இவரே முறியடித்தார். ஒடிசாவின் புவனேசுவரத்திலுள்ள தேசிய அலுமினியம் நிறுவனத்தில் அனுராதா பிசுவால் பணிபுரிகிறார்.
# அனுராதா பிசுவால்

## சாதனைகள்

| பிரதிநிதியாக |  |  |  |  |  |
| --- | --- | --- | --- | --- | --- |
| 2000 | ஆசிய சாம்பியன் பட்டம் | யாகர்த்தா, இந்தோனேசியா | 3 ஆவது | 100மீ தைடதாண்டுதல் |  |
| 2006 | தெற்காசிய விளையாட்டுப் போட்டிகள் | கொழும்பு, இலங்கை | முதலிடம் | 100மீ தடை தாண்டுதல் | } |
# பாரதி முகர்ஜி

**பாரதி முகர்ஜி** (Bharati Mukherjee) (சூலை 27, 1940 - சனவரி 28, 2017) ஒரு அமெரிக்க எழுத்தாளர் மற்றும் பெர்க்லியில் உள்ள கலிபோர்னியா பல்கலைக்கழகத்தின் ஆங்கிலத் துறையின் பேராசிரியராக இருந்தவர் ஆவார். இவர் பல நாவல்கள் மற்றும் சிறுகதைகளை எழுதியுள்ளார்.
# பாரதி முகர்ஜி

## ஆரம்ப வாழ்க்கை மற்றும் கல்வி

இவர் மேற்கு வங்காளம், கொல்கத்தாவில் பெங்காலி பிராமண குடும்பத்தில் பிறந்தார். பின்னர் இவர் தனது பெற்றோருடன் ஐரோப்பாவிற்கு சென்று சுதந்திரத்திற்கு பின்னர் 1950 களின் ஆரம்பத்தில் கல்கத்தாவிற்குத் திரும்பினார். அங்கு இவர் கொல்கத்தா லொரேட்டோ பள்ளியில் கல்வி கற்றார். இவர் இளங்கலை பட்டத்தை 1959 ல் கொல்கத்தா பல்கலைக்கழகத்திலும் பின்னர் 1961 ஆம் ஆண்டில் வடோதரா ,மகாராஜா சாயாஜிராவ் பல்கலைக்கழகத்தில் முதுகலை பட்டமும் பெற்றார். அடுத்து இவர் அமெரிக்காவின் அயோவா பல்கலைக்கழகத்தில் படிப்பதற்கு ஐக்கிய அமெரிக்கா சென்றார். இவர் 1969 ஆம் ஆண்டில் ஒப்பீட்டு இலக்கியத் துறையில் முனைவர் பட்டம் பெற்றார்.
# பாரதி முகர்ஜி

## தொழில்

கனடாவின் மொண்ட்ரியால் மற்றும் தொராண்டோ நகரங்களில் பத்தாண்டுகள் இருந்தனர். பிறகு, முகர்ஜி மற்றும் அவரது கணவர் கிளார்க் பிளேஸ் அமெரிக்காவிற்கு திரும்பினர். 1981 இன் சனிக்கிழமை இரவு வெளியான "சனிக்கிழமை இரவு" மற்றும் "ஒரு கண்ணுக்கு தெரியாத பெண்" என்ற புதினத்தை அவர் எழுதினார். முகர்ஜி மற்றும் ப்ளேஸ் இணைந்து *டேஸ் அண்ட் நைட்ஸ் இன் கல்கத்தா* (1977). 1987 *ம் ஆண்டு, "தி சாரோ அண்ட் த டெரர்: த ஹன்டிங் லெகஸி ஆஃப் தி ஏர் இந்தியா டிராஜிடி*' (ஏர் இந்தியா விமானம் 182) போன்ற புத்தகங்களை எழுதினார்கள்.  
பல அறிவியல் புனைகதைகளையும் எழுதியுள்ளார். தவிரவும், முகர்ஜி மக்கில் பல்கலைக்கழகம், ஸ்கிட்மோர் கல்லூரி, குயின்ஸ் கல்லூரி மற்றும் நியூயார்க்கின் சிட்டி யுனிவர்சிட்டி போன்றவற்றில் பேராசிரியராகப் பணியாற்றினார். இவரது "தி *மிடில்மேன் அண்ட் அதர் ஸ்டோரிஸ்*" என்ற புத்தகத்திற்காக 1988 ஆம் ஆண்டின் தேசிய புத்தக விமர்சகர்கள் வட்ட விருதினை வென்றார். 989 ஆம் ஆண்டில் அமீனா மீருடனான நேர்காணலில் முகர்ஜி, தன்னை ஒரு அமெரிக்க எழுத்தாளர் என்றும், இந்திய வெளிநாட்டு வாழ் எழுத்தாளர் அல்ல என்றும் கூறினார். முகர்ஜி தனது 76வது வயதில் முடக்கு வாதம் மற்றும் இதயக் கோளாறினால் ஜனவரி 28, 2017 மன்ஹாட்டனில் இறந்தார்
# பாரதி முகர்ஜி

## விருதுகள்

- 1988: தேசிய புத்தக விமர்சகர்கள் வட்ட விருது ("தி மிடில்மேன் அண்ட் அதர் ஸ்டோரிஸ்").
# பிரதிபா ராய்

**பிரதிபா ராய்** (Pratibha Ray) இவர் ஒரு இந்திய கல்வியாளர் மற்றும் எழுத்தாளர் ஆவார். 1943 ஆம் ஆண்டு ஜனவரி 21 ஆம் தேதியன்று, ஒடிசா மாநிலத்திலுள்ள ஜகத்சிங்பூர், பாலிக்குடா பகுதியின் ஒரு தொலைதூர கிராமத்தில் பிறந்தார். 1991இல் மூர்த்தி தேவி விருது வென்ற முதல் பெண்மணி ஆவார். இவர் சமகால இந்தியாவில் ஒரு புகழ்பெற்ற எழுத்தாளர் ஆவார். இவர் தனது தாய்மொழியான ஒடிய மொழியில் நாவல்கள் மற்றும் சிறுகதைகள் எழுதுகிறார். இவரது முதல் நாவல் "பர்ஷ பாஸ்ந்தா பிஷாகா" (1974) என்பது சிறந்த விற்பனையான புத்தகமாகும்  
இவர் மேற்கொண்ட தேடலானது சமத்துவம், அன்பு, சமாதானம் மற்றும் ஒருங்கிணைப்பு ஆகியவற்றின் அடிப்படையில் அமைந்தது. இவர் எழுதிய புத்தகத்தின் முதல் பதிப்பு இவருடைய ஒன்பது வயதில் வெளிவந்தது. வகுப்பு, ஜாதி, மதம் அல்லது பாலியல் பாகுபாடு இல்லாமல் சமத்துவம் அடிப்படையில் ஒரு சமூக ஒழுங்கிற்கு அவர் எழுதிய போது, சில விமர்சகர்கள் அவரை ஒரு கம்யூனிஸ்ட் என முத்திரை குத்தினர், மற்றும் சிலர் பெண்ணியவாதி என்று பெயரிட்டனர். ஆனால், "நான் ஒரு மனிதாபிமானியாக இருக்கிறேன், சமூகத்தின் ஆரோக்கியமான செயல்பாட்டிற்காக ஆண்கள் மற்றும் பெண்கள் வித்தியாசமாக உருவாக்கப்பட்டுள்ளனர், பெண்கள் சிறப்பு அம்சங்களுடன் மேலும் வளர வேண்டும்." என்று இவர் கூறுகிறார்.  
அவரது திருமணத்திற்குப் பின்னரும் கூட அவரது எழுத்து வாழ்க்கையைத் தொடர்ந்தார். ஒடிசாவின் ஜகத்சிங்பூரின் சிறந்த பொறியாளரான தனது கணவர் மற்றும் மூன்று குழந்தைகளுடன் வாழ்ந்து வருகிறார். அவர் கல்வியில் முதுகலை பட்டம் மற்றும் கல்வியியலில் முனைவர் பட்டம் பெற்றுள்ளார். இவர் * பழங்குடி மற்றும் குரோமினாலஜி ஆஃப் போண்டோ ஹைலேண்டர் * என்ற ஒடிசாவின் பழங்குடியினரைப் பற்றிய ஆராய்ச்சி மேற்கொண்டுள்ளார்.
# பிரதிபா ராய்

## தொழில்

அவர் தனது வாழ்க்கையை ஒரு பள்ளி ஆசிரியராகத் தொடங்கினார், பின்னர் அவர் ஒன்பது ஆண்டுகளில் ஒடிசாவில் பல்வேறு அரசுக் கல்லூரிகளில் கற்பித்தல் பணியை மேற்கொண்டார். இவர் முனைவர் பட்டத்திற்கான ஆய்வு வழிகாட்டியாக உள்ளார் மற்றும் பல ஆராய்ச்சி கட்டுரைகளை வெளியிட்டுள்ளார். ஒடிசா மாநில அரசுப்பணியாளர் ஆனையத்தின் உறுப்பினராக பணியாற்றிய பின்னர் விருப்ப ஓய்வுபெற்றார்,
# பிரதிபா ராய்

## தழுவல்கள்

இவரது "யக்ஞசேனி" என்ற புதினத்தை சுமன் போக்ரெல் என்பவர் நேபாளி மொழியில் தனி நாடகமாகக் நடத்திக் காட்டியுள்ளார்.
# பிரதிபா ராய்

## விருதுகள் மற்றும் அங்கீகாரம்

- 1985 - ஷீலாபத்மா எனற புதினத்திற்கு ஒடிசா சாஹித்ய அகாடமி விருது
- 1990 – "யஜ்னசெனி" என்ற புதினத்திற்கு 'சரளா விருது'
- 1991 – "யஜ்னசெனி" என்ற புதினத்திற்கு ' மூர்த்தி தேவி''
- 2000 – 'அமிர்த கீர்த்தி புரஷ்கார்'
- 2007 – இலக்கியம் மற்றும் கல்விக்காக இந்திய அரசால் வழங்கப்படும் பத்மஸ்ரீ விருது.
- 2011 – 'ஞானபீட விருது'
- 2013 – ஒடிசா அரசின் இலக்கியத்திற்கான "வாழும் ஆளுமை விருது"
# அனு ராகவன்

**அனு ராகவன்** (*Anu Raghavan*) ஓர் இந்திய தடகள விளையாட்டு வீர்ர் ஆவார்.. இவர் 1993 ஆம் ஆண்டு ஏப்ரல் மாதம் 20 ஆம் தேதியில் பிறந்துள்ளார். கேரளா மாநிலத்தைச் சேர்ந்த அனு ராகவன் 4 × 400 மீட்டர் தொடர் ஓட்டப்போட்டியில் வல்லமை பெற்றிருந்தார். 2016 ஆம் ஆண்டு நடைபெற்ற கோடை கால ஒலிம்பிக் போட்டிகளில் கலந்து கொண்ட 4 × 400 தொடர் ஓட்ட இந்திய தேசிய அணியில் இவர் சேர்க்கப்படவில்லை. இதற்காக இந்தியத் தடகள கூட்டமைப்பின் நடவடிக்கைகளை எதிர்த்து கேரள உயர்நீதி மன்றத்தில் 2016 ஆண்டு வழக்கு தொடர்ந்தார். கூட்டமைப்பின் ஊழல் நடவடிக்கைகளுக்கு எதிரான ஒரு போர் என்றும் இதை அவர் அறிவித்தார்". முன்னதாக தேர்ந்தெடுக்கப்பட்ட ஒலிம்பிக் பந்தய போட்டி அணியிலும், தெற்காசிய விளையாட்டுப் போட்டிகள் அணியிலும் கூட தன்னை நிர்வாகம் சேர்த்துக் கொள்ளவில்லை என்று கூட்டமைப்பின் மீது குற்றம் சாட்டினார். தேசிய பயிற்சி முகாமில் பங்கேற்று பயிற்சி பெறாமல் தான் முகாமுக்கு வெளியில் பயிற்சிக்கு சென்றதுதான் இதற்கு காரணமாக சொல்லப்பட்டதாகவும் அனு ராகவன் தெரிவித்தார்.  
2017 ஆம் ஆண்டு நடைபெற்ற ஆசிய தடகள சாம்பியன் பட்டப் போட்டியின் 400 மீட்டர் தடைதாண்டும் ஓட்டப்போட்டியில் பந்தய தூரத்தை 57.22 வினாடிகளில் கடந்து அனு ராகவன் வெள்ளிப் பதக்கம் பெற்றார்
# கடைநுதலெலும்பு

**கடைநுதலெலும்பு** (temporal bone) என்பது மண்டையோட்டின் பக்கவாட்டு சுவர் எலும்புகள் ஆகும்.
# கடைநுதலெலும்பு

## அமைப்பு

கடைநுதலெழும்பு மண்டையோட்டின் பிடர் எலும்பு, சுவரெலும்பு, ஆப்புரு எலும்புடன் இணைந்துள்ளது. மேலும் இது முகவெலும்புகளான கீழ்த்தாடை எலும்பு மற்றும் கன்ன எலும்புடன் இணைந்துள்ளது. கடைநுதலெழும்பு கீழ்த்தாடை எலும்புடன் இணைந்து அசையும் மூட்டை உருவாக்குகிறது.
# பிடர் எலும்பு

**பிடரியெலும்பு** (occipital bone)
என்பது மண்டையோட்டின் பின்புறத்தில் உள்ள ஒரு எலும்பு ஆகும்.
# பிடர் எலும்பு

## அமைப்பு

பிடரியெலும்பு மண்டியோடின் பின்புற கீழ்ப்புற paguthi அமைந்துள்ளது. இது இரண்டு சுவரெலும்பு, இரண்டு கடைநுதலெலும்பு, ஆப்புரு எலும்பு, கழுத்து முள்ளந்தண்டு நிரல் வளைவின் கழுத்து முள்ளந்தண்டெலும்பு அட்லசுசுடன் இணைந்துள்ளது.
# வித்யா பிரதீப்

**வித்யா பிரதீப்** என்பவர் இந்திய மாடல், நடிகை மற்றும் அறிவியல் அறிஞர் ஆவார். இவர் கேரளா மாநிலத்தில் ஆலப்புழாவிலிருந்து வந்தவர்.
இவர் தமிழில் *சைவம்* (2014), *பசங்க 2* (2015) ஆகிய திரைப்படங்கள் மூலம் அறியப்படுகிறார்.  
மாடல் அழகியாக இருந்தார். எண்ணற்ற விளம்பரங்களில் நடித்தார். ஏ.ஆர்.ரகுமானின் இசை ஆல்பத்தில் நடித்து புகழ் பெற்றார். *அதிபர்* (2015) திரைப்படத்தில் நடிகர் ஜீவனின் எதிர்நாயகியாக நடித்தார்.
# வித்யா பிரதீப்

## திரைப்படங்கள்

- *குறிப்பிட்ட எல்லா படங்களும் தமிழில் உள்ளன.*
| **ஆண்டு** | **திரைப்படம்** | **மொழி** | **குறிப்பு** |
| --- | --- | --- | --- |
| 2014 | *சைவம்* | தேன்மொழி | முதல் படம் |
| 2015 | *அதிபர்* | சுகந்தி |  |
| 2015 | *பசங்க 2* | திவ்யா |  |
| 2016 | *ஒன்னுமே புரியல* | ரிபிகா |  |
| 2016 | *அச்சமின்றி* | சுருதி |  |
| 2017 | *பங்கார s/o பங்காரன்ட மனுசியா* | நாயனா | கன்னடத்தில் முதல்படம் |
| 2018 | *இரவுக்கு ஆயிரம் கண்கள்* | அனிதா |  |
| 2018 | *களரி* | மல்லிகா |  |
| 2018 | *தலைகால் புரியல* |  |  |
| 2018 | *அசுரகுலம்* | பிரியா |  |
| 2018 | *ஒத்தைக்கு ஒத்தை* | அனிதா |  |
| 2018 | *மாரி 2* |  |  |
| 2019 | *தடம்* | மலர்விழி | } |
# வித்யா பிரதீப்

## தொலைக்காட்சி தொடர்கள்

| **ஆண்டு** | **தொடர்** | **கதாப்பாத்திரம்** | **மொழி** | '''தொலைக்காட்சி | **தயாரிப்பு** |  |
| --- | --- | --- | --- | --- | --- | --- |
| 2018–2020 | நாயகி | ஆனந்தி திருமுகன் | தமிழ் | சன் தொலைக்காட்சி | ஆனந்த விகடன் | } |
# வந்தனா ராவ்

**வந்தனா ராவ்** (*Vandana Rao*) ஒரு முன்னாள் இந்திய தடகள விளையாட்டு வீர்ர் ஆவார். இவர் 1963 ஆம் ஆண்டு ஏப்ரல் மாதம் 21 ஆம் தேதியில் பிறந்துள்ளார். 1984 மற்றும் 1988 ஆம் ஆண்டுகளில் நடைபெற்ற ஒலிம்பிக் போட்டிகளின் 4 × 400 மீட்டர் தொடர் ஓட்டப்போட்டிகளில் இந்தியாவின் சார்பாக வந்தனா பங்கேற்றார். வந்தனாவின் சாதனைகளைப் பாராட்டி இந்திய அரசாங்கம் இவருக்கு அருச்சுனா விருது வழங்கி சிறப்பித்துள்ளது. பிரபல வளைகோல் பந்தாட்ட வீர்ர் மற்றும் பயிற்சியாளரான யோவாகுயிம் கார்வால்கோவை திருமணம் செய்து கொண்டார். ஒரு தனியார் பயணச் சேவை நிறுவனத்தின் ஒப்பந்தத்தில் இவர் சுற்றுலா மேலாளராகப் பணிபுரிந்து வருகிறார்.
# ஒன்னுமே புரியல

**ஒன்னுமே புரியல** என்பது 2014 இல் வெளிவந்த தமிழ்த் திரைப்படமாகும். இதனை அப்சரா ராம்குமார் இயக்கியுள்ளார். ஜாக் மைக்கேல், வித்யா பிரதீப் ஆகியோர் நடித்துள்ளனர். நாக்அவுட் மூவீஸ் இப்படத்தை தயாரித்தனர்.  
இப்படத்திற்கு ரைகானா இசையமைத்துள்ளார். இவர் ஏ. ஆர். ரகுமானின் சகோதரி ஆவார். இப்படம் ஜெர்மன் மொழியில் மறுஆக்கம் செய்யும் உரிமை வாங்கப்பட்டுள்ளது.
# ஆப்புரு எலும்பு

**ஆப்புரு எலும்பு** (sphenoid bone) மண்டையோட்டின் நடுவே அமைந்த தரைதள எலும்பாகும்.
# ஆப்புரு எலும்பு

## அமைப்பு

ஆப்புரு எலும்பு வண்ணத்து பூச்சி அல்லது வௌவால் வடிவம் கொண்டது. ஆப்புரு எலும்பு முகவெலும்புகள் மற்றும் மண்டையோடு எலும்புகளை இணைக்கும் பகுதியாக உள்ளது. மண்டையோடு எலும்புகளான நுதலெலும்பு, சுவரெலும்பு, நெய்யரியெலும்பு, கடைநுதலெலும்பு மற்றும் பிடர் எலும்புடன் இணைந்துள்ளது. முகவெலும்புகளான கன்ன எலும்பு, அண்ணவெலும்பு மற்றும் மூக்குச்சுவர் எலும்புடன் இணைந்துள்ளது.
# 2-ஆக்டைல் சயனோ அக்ரைலேட்டு

**2-ஆக்டைல் சயனோ அக்ரைலேட்டு** (*2-Octyl cyanoacrylate*) என்பது C<sub>12</sub>H<sub>19</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சயனோ அக்ரைலேட்டு எசுத்தர்கள் குறிப்பாக காயம் மூடல் பசையாக தெர்மாபாண்டு என்ற வணிகப் பெயரில் பயன்படுத்தப்பட்டு வருகிறது . ஆக்டைல் சயனோ அக்ரைலேட்டுடன் இச்சேர்மம் நெருங்கிய தொடர்பைக் கொண்டுள்ளது.
# என்னவோ புடிச்சிருக்கு

**என்னவோ புடிச்சிருக்கு** (Ennavo Pudichirukku) மீனாக்ஷி சுந்தரம் இயக்கத்தில் வெளிவந்த தமிழ் காதல் திரைப்படம். இதில் *காதல் கொண்டேன்* படத்தில் நடித்த சுதீப் சாரங்கி, அறிமுக நடிகர் பரணி மற்றும் சிந்தூரி ஆகியோர் முக்கிய கதாபாத்திரங்களில் நடித்துள்ளனர். கருணாஸ், புவனேஸ்வரி, விட்டல் ராவ், எஸ். ஸ்ரீஸ்கந்தராஜா மற்றும் மதன் பாப் போன்றோர் துணை கதாபாத்திரத்தில் நடித்துள்ளனர். எஸ். ஸ்ரீஸ்கந்தராஜாவின் தயாரிப்பிலும், சுபாஷ் ஜவகரின் இசையிலும் இத்திரைப்படம் சனவரி26, 2004இல் வெளிவந்தது.
# என்னவோ புடிச்சிருக்கு

## கதை

தொழிலதிபரான முத்தையாவிற்கு சந்தோஷ் (சுதீப் சாரங்கி) மற்றும் விஷ்வா (பரணி) என இரு மகன்கள். சகோதரர்களாகிய இருவரும் மாறுபட்ட குணங்களையுடையவர்கள். இதில் சந்தோஷ் பெண் பித்தனாகவும், பெண்களை வசீகரிக்க பணம் ஒன்றே போதுமானது என்ற கருத்தை உடையவனாக இருக்கிறான். தனது தந்தையின் நிறுவனத்தில் பொறுப்பாக வேலை செய்யும் விஷ்வா, காதல் தூய்மையானது மற்றும் அழகானது என்று கருதுகிறான்.  
விஷ்வா மற்றும் சங்கீதா (சிந்தூரி) ஒருவரையொருவர் காதலிக்கின்றனர். சங்கீதா நடுத்தர குடும்பத்தைச் சார்ந்தவள். அவள் தனது சகோதரர் (எஸ். ஸ்ரீஸ்கந்தராஜா) மற்றும் பேராசை குணம் கொண்ட அண்ணி சரோஜாவுடன் (புவனேஸ்வரி) வாழ்ந்து வந்தாள். ஒருநாள், சந்தோஷ் சங்கீதாவைக் கண்டு அவளின் அழகில் மயங்கி அவளை அடைய கீழ்த்தரமான செயலைச் செய்கிறான். அதனால் கோபமடைந்த சங்கீதா அவனைப் பொதுமக்கள் முன்னிலையில் அடித்து விடுகிறாள். இதற்குமுன் இவ்வாறு அவமானப்படாத சந்தோஷ் சங்கீதாவை திருமணம் செய்துகொண்டு அவளைப் பழி வாங்கப் போவதாக சபதம் செய்கிறான். அதற்காக அவளின் அண்ணி சரோஜாவிடம் அவனது விருப்பத்தை நிறைவேற்றிக்கொள்ளப் பணம் கொடுக்கிறான்.  
பின்னர் சங்கீதாவும் விஷ்வாவும் காதலர்கள் என்கிற விபரம் அவனுக்கு தெரியவருகிறது. ஆனாலும் சங்கீதாவை உரிமையாக்கிக்கொள்ள முயலுகிறான். அதன் பிறகு நடக்கும் சம்பவங்கள் கதையின் முடிவாக அமைகிறது.
# என்னவோ புடிச்சிருக்கு

## நடிப்பு

- சுதீப் சாரங்கி - சந்தோஷ்
- பரணி - விஷ்வா
- சிந்தூரி - சங்கீதா
- கருணாஸ் - பீலா மகன்
- புவனேஸ்வரி - சரோஜா
- விட்டல் ராவ் - முத்தையா
- எஸ். ஸ்ரீஸ்கந்தராஜா - சங்கீதாவின் சகோதரர்
- மதன் பாப்
- வெள்ளை சுப்பையா - ஐயர்
- கோவை செந்தில் - குருக்கள்
- மதுரை செல்வம்
- செல்லதுரை
- விஜய் கணேஷ் - தேநீர் விற்பவர்
- ராதா ராணி - அன்னபூரணி
- நிந்து - ஐஸ்வர்யா
- நீபா
# என்னவோ புடிச்சிருக்கு

## தயாரிப்பு

"என்னவோ புடிச்சிருக்கு" திரைப்படத்தை தயாரித்தவர் வெளிநாடு வாழ் இந்தியரான எஸ். ஸ்ரீஸ்கந்தராஜா. கனடாவிலிருந்து வந்த பரணி இதில் இரண்டாவது கதாநாயகனாக அறிமுகமாகிறார். இப் படத்தின் மூலம் சுபாஷ் ஜவகர் இசை அமைப்பாளராக அறிமுகமாகிறார். இப் படத்தின் பாடல் காட்சிகள் புதுச்சேரி (நகரம்), மூணார், சாலக்குடி மற்றும் சென்னையில் படமாக்கப்பட்டன.
# நெய்யரியெலும்பு

**நெய்யரியெலும்பு** (Ethmoid bone) என்பது மண்டையோட்டின் தரைத்தளத்தில் முன்புறம் அமைந்துள்ள எலும்பாகும்.
# நெய்யரியெலும்பு

## அமைப்பு

நெய்யரியெலும்பு மூளையையும் நாசிப்பள்ளத்தையும் பிரிக்கும் ஒரு இளகிய எலும்பாகும். மேலும் நாசிப்பள்ளத்தின் கூரையாகவும் கண்குழியை உருவாக்கும் 7 எலும்புகளில் ஒன்றாகவும் உள்ளது. நெய்யரியெலும்பு 13 எலும்புகளுடன் இணைந்துள்ளது. இரு மண்டையோடு எலும்புகளான ஆப்புரு எலும்பு மற்றும் நுதலெலும்புடன் இணைந்துள்ளது. 11 முகவெலும்புகள் நெய்யரியெலும்பு இணைந்துள்ளது. அவைகள் முறையே இரு மூக்கெலும்புகள், இரு மேல்தாடை எலும்புகள், இரு கண்ணீர்க் குழாய் எலும்புகள், இரு அண்ணவெலும்புகள், இரு கீழ்மூக்கு சங்கெலும்புகள் மற்றும் மூக்குச்சுவர் எலும்புடன் இணைந்துள்ளது. பறவை இனங்களில் திசை அறியும் நுண்கதுப்புகள் இதில் இருப்பதாக நம்பப்படுகிறது.
# அகர்-பனாஸ் பண்பாடு

**அகர் பண்பாடு** அல்லது **பனாஸ் பண்பாடு** (**Ahar culture** or **Banas culture**) மேற்கு இந்தியாவின் தென்கிழக்கு இராஜஸ்தான் மற்றும் மேற்கு மத்தியப் பிரதேசத்தில் செம்புக் காலத்திய, தொல்பொருள் பண்பாட்டுக் களம் ஆகும்.  
கிமு 3000 - 1500 வரை செழிப்புடன் விளங்கிய இப்பண்பாட்டுக் களம், சிந்துவெளி நாகரீகம், காவி நிற மட்பாண்டப் பண்பாடு, கல்லறை எச் பண்பாட்டிற்கு சமகாலத்தைவை ஆகும். இப்பண்பாடு அகர் நதி, பனாஸ் ஆறு மற்றும் பெராச் ஆறுகளின் கரைகளில் செழிப்புடன் விளங்கியது.  
அகர்-பனாஸ் மக்கள் ஆரவல்லி மலைத்தொடர்களில் செப்பு கனிமங்களை கண்டெடுத்து, கோடாரி போன்ற தொல் பொட்களை செய்தனர். மேலும் கோதுமை, பார்லி போன்ற தானியங்களை பயிரிட்டனர்.
# அகர்-பனாஸ் பண்பாடு

## தொல்லியல் களம்

தென்கிழக்கு இராஜஸ்தான் மற்றும் மேற்கு மத்தியப் பிரதசத்தில் அகர் பண்பாட்டுக்குரிய 90 தொல்லியல் களங்கள் கண்டறிந்துள்ளனர். பெரும்பான்மையான தொல்லியல் களங்கள் பனாஸ் ஆற்றின் கரையிலும், அதன் கிளை அற்றின் கரைகளில் அடர்த்தியாகக் கண்டெடுக்கப்பட்டுள்ளது. மத்தியப் பிரதேசத்தில் ஜாவேத், மண்டசௌர், காயத்தா மற்றும் தங்வாடா பகுதிகளிலும், இராஜஸ்தானில் உதய்பூர் மாவட்டம், சித்தோர்கார் மாவட்டம், டுங்கர்பூர் மாவட்டம், பான்ஸ்வாரா மாவட்டம், அஜ்மீர் மாவட்டம் டோங் மாவட்டம் மற்றும் பில்வாரா மாவட்டங்களிலும் இப்பண்பாட்டுக் களங்கள் உள்ளது
# அகர்-பனாஸ் பண்பாடு

## பீங்கான் பொருட்கள்

வேறுபட்ட அகர் பண்பாட்டின் கருப்பு மற்று சிவப்பு மட்பாண்டங்கள், கிண்ணங்கள் வெள்ளைப் புள்ளிகளுடன் வண்ணம் தீட்டப்பட்டுள்ளது.
# அகர்-பனாஸ் பண்பாடு

## இதனையும் காண்க

- கருப்பு மற்றும் சிவப்பு மட்பாண்டப் பண்பாடு
# தொல்பொருள் பண்பாடு

**தொல்பொருள் பண்பாடு** (**archaeological culture**) சமுதாயத்தின் ஒரு குறிப்பிட்ட காலம் மற்றும் சமுதாயத்தின் எஞ்சியுள்ள ஒரு குறிப்பிட்ட காலப்பகுதியிலிருந்தும், இடத்திலிருந்தும் கண்டெடுத்த கலைப்பொருட்கள் மற்றும் தொல் பொருட்கள் ஆகியவற்றின் அடிப்படையாகக் கொண்டது. தொல்பொருள் பண்பாடு என்பது மக்களின் பண்பாட்டுத் தொல்லியல் மற்றும் வரலாற்றுத் தொல்லியலுக்கு அடிப்படையாகும்.
# தொல்பொருள் பண்பாடு

### சொல்லியல்

பெரும்பான்மையான தொல்பொருள் பண்பாடுகளின் பெயர்கள், அத்தொல்லியல் களத்தில் கிடைத்த சிறப்பான தொல்பொருட்களால் அல்லது தொல்லியல் களத்தின் அமைவிடத்தின் பெயராலும் அப்பகுதிக்குரிய பண்பாட்டின் பெயரிடப்படுகிறது.
எடுத்துக்காட்டாக தொல்லியல் களத்தில் கண்டெடுத்த மட்பாண்டங்களின் வேறுபாடுகளைக் கொண்டு சுமேரியப் பண்பாடு, சிந்துவெளிப் பண்பாடு, காவி நிற மட்பாண்டப் பண்பாடு, கருப்பு மற்றும் சிவப்பு மட்பாண்டப் பண்பாடு வடக்கின் மெருகூட்டப்பட்ட கருப்பு மட்பாண்டப் பண்பாடு மற்றும் சாம்பல் வண்ண ஓவியம் தீட்டப்பட்ட மட்பாண்டப் பண்பாடு எனப் பெயரிடப்படுகிறது. ஆற்றாங்கரையில் அமைந்த பண்பாட்டுத் தொல்லியல் களத்திற்கு சிந்துவெளி நாகரீகம் என்றும் பெயர் சூட்டப்பட்டது.
# தொல்பொருள் பண்பாடு

## தொல்பொருள் பண்பாட்டுக் களங்கள்

- சிந்துவெளி நாகரீகம்
- மொகஞ்சதாரோ பண்பாடு
- ஹரப்பா பண்பாடு
- சிந்துவெளி நாகரிகத்தின் தொல்லியல் களங்கள்
- மெஹெர்கர் பண்பாடு
- வளமான பிறை பிரதேசம்
- சுமேரியப் பண்பாடு
- மாயன் பண்பாடு
# பேபி

**பேபி** (Baby) 2015இல் வெளிவந்த தமிழ் திகில் திரைப்படம், இயக்கம் டி. சுரேஷ். இந்த படத்தின் கதையில் பிரிந்திருக்கும் கணவன்-மனைவி பற்றியும், பின்னர் அவர்களின் மகளை காப்பாற்றுவதற்காக மீண்டும் இணைவது பற்றியும் சொல்லப்பட்டிருக்கிறது.